GREEK SUPREME COURT DECISION

Decision ID: 849/2024
Decision Number: 849
Decision Year: 2024
Department: Πολιτικό (Α3)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α3' Πολιτικό Τμήμα Συγκροτήθηκε από τους Δικαστές: Χρήστο Κατσιάνη, Προεδρεύοντα Αρεοπαγίτη, Στέφανο-Σπυρίδωνα Πανταζόπουλο-Εισηγητή, Κορνηλία Πανούτσου, Χρυσούλα Πλατιά και Παναγιώτη Λυμπερόπουλο, Αρεοπαγίτες. Συνεδρίασε δημόσια στο ακροατήριό του, στις 8 Απριλίου 2024, με την παρουσία και της Γραμματέως Μ. Σ., για να δικάσει την υπόθεση μεταξύ: Της αναιρεσείουσας: Α. Γ. του Γ., κατοίκου ..., η οποία δεν εκπροσωπήθηκε στο ακροατήριο. Των αναιρεσιβλήτων: 1. Σ.-Ν. Ν. του Ι., κατοίκου ..., ο οποίος δεν εκπροσωπήθηκε στο ακροατήριο, 2. Μ.-Σ. Μ. του Ε., κατοίκου ..., ο οποίος εκπροσωπήθηκε από τον πληρεξούσιο δικηγόρο, Σπύρο Βελλή, που ανακάλεσε την από 1η Απριλίου 2024 δήλωση κατ' άρθρο 242 παρ. 2 ΚΠολΔ, παραστάθηκε στο ακροατήριο και κατέθεσε προτάσεις και 3. Ε. Δ. του Ε., σύζ. Μ. Μ., κατοίκου ..., η οποία παραστάθηκε μετά του πληρεξουσίου της δικηγόρου, Δημοσθένη Γκούντα και κατέθεσε προτάσεις. Κατά την εκφώνηση της υποθέσεως από το πινάκιο παραστάθηκαν οι με στοιχ. 2 και 3 αναιρεσίβλητοι όπως σημειώνεται πιο πάνω. Στο σημείο αυτό ο Προεδρεύων ανέγνωσε την από 02.04.2024 δήλωση παραίτησης από το δικόγραφο της από 06.04.2023 αίτησης για αναίρεση της υπ' αριθμ. 66/2023 αποφάσεως του Τριμελούς Εφετείου Ιωαννίνων, τις από 03.04.2024 και με αριθμό 10009Γ', 10010Γ' και 10011Γ' τρεις (3) εκθέσεις επίδοσης της ως άνω αίτησης παραίτησης προς τους αναιρεσίβλητους, οι οποίες συντάχθηκαν από την δικαστική επιμελήτρια της περιφέρειας του Εφετείου Ιωαννίνων με έδρα το Πρωτοδικείο Πρέβεζας, Α. Δ. και, την από 02.04.2024 δήλωση παραίτησης της γραμματέως του Αρείου Πάγου, Κ. Δ. Ακολούθως, τον λόγο έλαβαν οι πληρεξούσιοι των με στοιχ. 2 και 3 αναιρεσιβλήτων, οι οποίοι ζήτησαν την καταδίκη της αναιρεσείουσας στη δικαστική τους δαπάνη. Το Δικαστήριο διασκέφθηκε με τη συμμετοχή και της γραμματέως και επιφυλάχθηκε να αποφασίσει.

Judges: Χρήστο Κατσιάνη, Στέφανο-Σπυρίδωνα Πανταζόπουλο- Κορνηλία Πανούτσου, Χρυσούλα Πλατιά, Παναγιώτη Λυμπερόπουλο

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α3' Πολιτικό Τμήμα Συγκροτήθηκε από τους Δικαστές: Χρήστο Κατσιάνη, Προεδρεύοντα Αρεοπαγίτη, Στέφανο-Σπυρίδωνα Πανταζόπουλο-Εισηγητή, Κορνηλία Πανούτσου, Χρυσούλα Πλατιά και Παναγιώτη Λυμπερόπουλο, Αρεοπαγίτες. Συνεδρίασε δημόσια στο ακροατήριό του, στις 8 Απριλίου 2024, με την παρουσία και της Γραμματέως Μ. Σ., για να δικάσει την υπόθεση μεταξύ: Της αναιρεσείουσας: Α. Γ. του Γ., κατοίκου ..., η οποία δεν εκπροσωπήθηκε στο ακροατήριο. Των αναιρεσιβλήτων: 1. Σ.-Ν. Ν. του Ι., κατοίκου ..., ο οποίος δεν εκπροσωπήθηκε στο ακροατήριο, 2. Μ.-Σ. Μ. του Ε., κατοίκου ..., ο οποίος εκπροσωπήθηκε από τον πληρεξούσιο δικηγόρο, Σπύρο Βελλή, που ανακάλεσε την από 1η Απριλίου 2024 δήλωση κατ' άρθρο 242 παρ. 2 ΚΠολΔ, παραστάθηκε στο ακροατήριο και κατέθεσε προτάσεις και 3. Ε. Δ. του Ε., σύζ. Μ. Μ., κατοίκου ..., η οποία παραστάθηκε μετά του πληρεξουσίου της δικηγόρου, Δημοσθένη Γκούντα και κατέθεσε προτάσεις. Κατά την εκφώνηση της υποθέσεως από το πινάκιο παραστάθηκαν οι με στοιχ. 2 και 3 αναιρεσίβλητοι όπως σημειώνεται πιο πάνω. Στο σημείο αυτό ο Προεδρεύων ανέγνωσε την από 02.04.2024 δήλωση παραίτησης από το δικόγραφο της από 06.04.2023 αίτησης για αναίρεση της υπ' αριθμ. 66/2023 αποφάσεως του Τριμελούς Εφετείου Ιωαννίνων, τις από 03.04.2024 και με αριθμό 10009Γ', 10010Γ' και 10011Γ' τρεις (3) εκθέσεις επίδοσης της ως άνω αίτησης παραίτησης προς τους αναιρεσίβλητους, οι οποίες συντάχθηκαν από την δικαστική επιμελήτρια της περιφέρειας του Εφετείου Ιωαννίνων με έδρα το Πρωτοδικείο Πρέβεζας, Α. Δ. και, την από 02.04.2024 δήλωση παραίτησης της γραμματέως του Αρείου Πάγου, Κ. Δ. Ακολούθως, τον λόγο έλαβαν οι πληρεξούσιοι των με στοιχ. 2 και 3 αναιρεσιβλήτων, οι οποίοι ζήτησαν την καταδίκη της αναιρεσείουσας στη δικαστική τους δαπάνη. Το Δικαστήριο διασκέφθηκε με τη συμμετοχή και της γραμματέως και επιφυλάχθηκε να αποφασίσει.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Από το συνδυασμό των διατάξεων των άρθρ. 94 παρ. 1, 97, 98, 188 παρ. 1, 189 παρ. 2, 190, 191 παρ. 2, 192, 294, 295 παρ. 1, 297, 299, 573 παρ. 1 ΚΠολΔ προκύπτει, ότι ο αναιρεσείων μπορεί, με δήλωση που καταχωρίζεται στα πρακτικά της συνεδρίασης του δικαστηρίου ή με δικόγραφο που επιδίδεται στον αναιρεσίβλητο, να παραιτηθεί από το δικόγραφο της αίτησης αναίρεσης, χωρίς τη συναίνεση του αντιδίκου του, εφόσον δεν προχώρησε στην προφορική συζήτηση της ουσίας της υπόθεσης. Η παραίτηση που γίνεται αργότερα είναι απαράδεκτη, εφόσον ο αναιρεσίβλητος προβάλλει αντίρρηση και πιθανολογεί, ότι έχει έννομο συμφέρον η δίκη να περατωθεί με την έκδοση οριστικής απόφασης. Η παραίτηση από το δικόγραφο της αίτησης αναίρεσης, για την οποία αρκεί η ύπαρξη γενικής μόνο πληρεξουσιότητας στο πρόσωπο του δικηγόρου του παραιτουμένου, έχει ως αποτέλεσμα, ότι η αίτηση αναίρεσης θεωρείται πως δεν ασκήθηκε και η δίκη καταργείται χωρίς να είναι αναγκαία η έκδοση απόφασης που να κηρύσσει την κατάργησή της. Στην περίπτωση αυτή η εκκαθάριση των δικαστικών εξόδων γίνεται από το μονομελές πρωτοδικείο ή το ειρηνοδικείο για τις δίκες που διεξάγονται σ' αυτό. Δεν αποκλείεται όμως και η έκδοση απόφασης του δικαστηρίου που να αναγνωρίζει το κύρος της παραίτησης και να κηρύσσει καταργημένη τη δίκη, οπότε με την απόφαση αυτή γίνεται και η εκκαθάριση των δικαστικών εξόδων, εφόσον υποβλήθηκε σχετικό αίτημα, το οποίο δεν είναι απαραίτητο να συνοδεύεται από κατάλογο των εξόδων. Τα έξοδα βαρύνουν κατ' αρχήν τον παραιτούμενο, δεν αποδίδονται όμως τα έξοδα στα οποία ο αντίδικός του υποβλήθηκε για τη σύνταξη και την κατάθεση προτάσεων, ενώ γνώριζε, ότι είχε ήδη γίνει έγκυρη παραίτηση, αφού τότε πρόκειται για έξοδα από απροσεξία ή από υπερβολική πρόνοια του αντιδίκου του (ΑΠ 369/2019, 378/2015). Στην προκειμένη περίπτωση, όπως προκύπτει από τα πρακτικά συνεδρίασης του Δικαστηρίου τούτου, που έχουν τον ίδιο αριθμό με την παρούσα απόφαση, η αναιρεσείουσα δια του πληρεξούσιου δικηγόρου της Ανδρέα-Δημητρίου Σίδερη, δυνάμει του υπ' αριθ. ...2024 πληρεξουσίου της συμβολαιογράφου Πάργας Ε. Π., κατέθεσε στη γραμματεία του Αρείου Πάγου το από 2-4-2024 δικόγραφο παραίτησης από την από 6-4-2023 αίτηση για αναίρεση της υπ' αριθ. 66/2023 απόφασης του Τριμελούς Εφετείου Ιωαννίνων. Από δε τις υπ' αριθμ. 10009Γ, 10010Γ και 10011Γ/3-4-2024 εκθέσεις επίδοσης της δικαστικής επιμελήτριας της περιφερείας του Εφετείου Ιωαννίνων Α. Δ. προκύπτει ότι το ως άνω δικόγραφο παραίτησης επιδόθηκε σε καθένα των αναιρεσιβλήτων. Η παραίτηση αυτή είναι έγκυρη και επέφερε τα αποτελέσματά της, δηλαδή θεωρείται, πως δεν ασκήθηκε η αίτηση αναίρεσης και η δίκη καταργείται. Η αναιρεσείουσα πρέπει να καταδικασθεί στα δικαστικά έξοδα του δεύτερου των αναιρεσιβλήτων, κατά το σχετικό νόμιμο αίτημα του τελευταίου, ο οποίος παραστάθηκε στο ακροατήριο εκπροσωπούμενος από τον πληρεξούσιο δικηγόρο του Σπυρίδωνα Βελλή, δυνάμει του υπ' αριθ. ... πληρεξουσίου της προαναφερθείσας συμβολαιογράφου Πάργας, πριν δε από τη συζήτηση της αίτησης αναίρεσης και την παραπάνω παραίτηση είχε καταθέσει δια του αυτού πληρεξούσιου δικηγόρου του στις 2-4-2024 τις από 28-3-2024 έγγραφες προτάσεις του. Αντίθετα για την τρίτη αναιρεσίβλητο, η οποία παραστάθηκε κατά τη συζήτηση της ένδικης αναίρεσης με τον πληρεξούσιο δικηγόρο της Δημοσθένη Γκούντα δεν θα επιδικαστούν δικαστικά έξοδα σε βάρος της αναιρεσείουσας, διότι οι προτάσεις της κατατέθηκαν κατά την ημέρα της συζήτησης της υπόθεσης (8-4-2024), ενώ η παραίτηση από την ένδικη αναίρεση είχε γίνει την 3-4-2024 με την επίδοση του προαναφερθέντος σχετικού δικογράφου σ' αυτήν.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Θεωρεί πως δεν ασκήθηκε η από 6-4-2023 αίτηση της Α. Γ. για αναίρεση της υπ' αριθ. 66/2023 απόφασης του τριμελούς Εφετείου Ιωαννίνων. Κηρύσσει καταργημένη τη δίκη. Καταδικάζει την αναιρεσείουσα στα δικαστικά έξοδα του δεύτερου αναιρεσιβλήτου, τα οποία ορίζει στο ποσό των δύο χιλιάδων επτακοσίων (2700) ευρώ. ΚΡΙΘΗΚΕ, αποφασίσθηκε στην Αθήνα, στις 29 Απριλίου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 11 Ιουνίου 2024. Ο ΠΡΟΕΔΡΕΥΩΝ

LEGAL REFERENCES
Articles Referenced: άρθρο 242 παρ. 2, άρθρο 242
Article Codes: ΚΠολΔ
Law References: nan
Total Articles Cited: 1

DATES MENTIONED: 02-04-2024|06-04-2023|03-04-2024|2-4-2024|6-4-2023|3-4-2024|28-3-2024|8-4-2024|08-04-2024|29-04-2024|11-06-2024

SOURCE: https://areiospagos.gr/nomologia/apofaseis_DISPLAY.asp?cd=ZE973NZVMJ0WKYDEIUL3JY8R5DCCRQ&apof=849_2024&info=ΠΟΛΙΤΙΚΕΣ -  Α3